wickkiey/tamil-wikipedia-chunked huggingface dataset:
# பொரி உருண்டை

** பொரி உருண்டை ** என்பது பொரியிலிருந்து தயாரிக்கப்படும் ஒரு இனிப்பு பண்டமாகும். இவ்வகை பொரி உருண்டையானது வறுத்தெடுத்த வெள்ளை பொரி, வெல்லப்பாகுடன் ஏலக்காய் கலந்து செய்யபடுகிறது. மேலும் இவ்வகை பொரி உருண்டை தமிழகத்தில் உள்ள தஞ்சாவூரில் பிரபலமானது. கார்த்திகை தீபத் திருநாளில் விளக்கேற்றி, பொரி உருண்டைகள், அப்பம் போற்றவற்றை படையலுக்கு வைத்து இறைவனை வழிபடும் வழக்கம் உள்ளது.
# பொரி உருண்டை

## செய்முறை

- பொரி உடன் கொதித்த ஏலக்காய் சேர்த்த வெல்லபாகை இதமான சூடுடன் சேர்த்து நன்றாக கிளறி, இளஞ்சூடான பதத்தில் உருண்டை வடிவில் கையில் பிடித்தெடுத்து "பொரி உருண்டை" தயாரிக்கப்படுகிறது.
# தேசிய நெடுஞ்சாலை 709அ (இந்தியா)

**தேசிய நெடுஞ்சாலை 709அ** (*National Highway 709A (India)*) பொதுவாக தே**. நெ. 709அ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 709அ இந்தியாவின் அரியானா மற்றும் உத்தரப் பிரதேச மாநிலங்கள் வழியாகச் செல்கிறது. கர்னல் முதல் மீரட் வரையிலான பகுதி 4 வழிச்சாலையிலிருந்து 6 வழிச்சாலையாக அரியானா பொதுப்பணித் துறையால் மேம்படுத்தப்பட்டுள்ளது.
# தேசிய நெடுஞ்சாலை 709அ (இந்தியா)

## வழித்தடம்

; அரியானா
பிவானி-முண்டால்-ஜிந்த்-கர்னல்-உத்தரப்பிரதேச எல்லை.
: முந்தல் குர்த் அருகே
: ஜிந்த் அருகே
: கர்னல் அருகே
: ஷாம்லி அருகே
: ஷாம்லி அருகே
: மீரட் அருகே
: முனையம் கர்முக்தேஷ்வர் அருகே
# தேசிய நெடுஞ்சாலை 709அஈ (இந்தியா)

**தேசிய நெடுஞ்சாலை 709அஈ** (*National Highway 709AD (India)*) பொதுவாக பானிபட்-காதிமா நெடுஞ்சாலை என்று அழைக்கப்படும் **தே. நெ. 709அஈ** இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 9-இன் துணைச்சாலையாகும். தேசிய நெடுஞ்சாலை 709அஈ உத்தரப்பிரதேசம் மற்றும் அரியானா மாநிலங்களில் கடந்து அரியானா மற்றும் மேற்கு உத்தரப்பிரதேசத்தின் பல்வேறு நகரங்கள் வழியாக பிஜ்னோரில் உள்ள நாகினாவில் முடிவதற்கு முன்னர் இந்தியாவின் சாம்லி, முசாபர்நகர், பிஜ்னோர் வழியாகச் செல்கிறது. இப்பகுதியின் மற்ற இரண்டு முக்கிய நெடுஞ்சாலைகளான 709அ மற்றும் 709ஆ சாம்லியில் 709அஈ உடன் சந்திக்கின்றன. மற்றொரு முக்கிய சந்திப்பு முசாபர்நகர் ஆகும். அங்கு இந்த நெடுஞ்சாலை (334) தில்லி-ரிஷிகேஷ் தேசிய நெடுஞ்சாலை மற்றும் உ. பி. மாநில நெடுஞ்சாலை 59 உடன் இணைகிறது.
# தேசிய நெடுஞ்சாலை 709அஈ (இந்தியா)

## பாதை.

பானிபட்-சாம்லி-முசாபர்நகர்-ஜான்சத்-மீராபூர்-பிஜ்னோர்-நாகினா.
# தேசிய நெடுஞ்சாலை 709அஈ (இந்தியா)

## சந்திப்புகளின் பட்டியல்

: பானிபட் அருகே முனையம்.
: சாம்லி அருகே
: சாம்லி அருகே
: முசாபர்நகர் அருகே
: மிரன்பூர் அருகே
: பிஜ்னோர் அருகே
: நாகினா அருகே முனையம்
# தேசிய நெடுஞ்சாலை 709ஆ (இந்தியா)

**தேசிய நெடுஞ்சாலை 709ஆ** (*National Highway 709B (India)*) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை தில்லியில் உள்ள அக்சர்தாமில் தொடங்குகிறது. இது தேசிய நெடுஞ்சாலை 9-இன் ஒரு துணைச்சாலையாகும். தேசிய நெடுஞ்சாலை 709ஆ தில்லி மற்றும் உத்தரப் பிரதேச மாநிலங்கள் வழியாகச் சென்று, மேற்கு உத்தரப்பிரதேசத்தின் பாக்பத், பரௌட், ஐலம், சாம்லி, தனபாவன், ராம்பூர் மணிகாரன், சகாரான்பூர் மற்றும் பெஹத் போன்ற பல்வேறு நகரங்கள் வழியாகச் செல்கிறது. இப்பகுதியில் இரண்டு முக்கிய நெடுஞ்சாலைகள் (709அ) மற்றும் (709அஈ) சாம்லியில் சந்திக்கின்றன.
# தேசிய நெடுஞ்சாலை 709ஆ (இந்தியா)

## வழித்தடம்

அக்சரதாம்-காஜோரி காஸ்-லோனி, காசியாபாத்-கேக்ரா-பாக்பத்-பரௌட்-ஐலம்-கந்த்லா-சாம்லி-ராம்பூர் மணிஹாரன்-சகாரான்பூர்-பெகத்
# தேசிய நெடுஞ்சாலை 709ஆ (இந்தியா)

## சந்திப்புகளின் பட்டியல்

: அக்சரதாம் அருகில் முனையம்
: லோனி அருகில்
: கேக்ரா அருகில்
: பாக்பாத் அருகில்
: சாம்லி அருகில்
: சாம்லி அருகில்
: சகாரன்பூர் அருகில் முனையம்
# கோட்டை அமீர் மத நல்லிணக்கப் பதக்கம்

**கோட்டை அமீர் மத நல்லிணக்கப் பதக்கம்** என்பது தமிழ்நாடு அரசால் ஆண்டுதோறும் குடியரசு தின விழாவில் மத நல்லிணக்கத்துக்காகப் பாடுபட்ட நபர் ஒருவருக்கு வழங்கப்படும் விருதாகும்.
கோயம்புத்தூர் கலவரத்தின் போது சமூக விரோதிகளால் கொல்லப்பட்ட கோட்டை அமீர் என்பவரின் நினைவாக மத நல்லிணக்கத்துக்காகப் பாடுபடும் சமூக ஆர்வலரொருவருக்கு வழங்கப்படும் இப்பதக்கம் 2001 ஆம் ஆண்டு முதல் தொடங்கப்பட்டது. ஒரு தங்கப்பதக்கம், 5 லட்சம் ரூபாய் ரொக்கத்தோடு பாராட்டுச் சான்றிதழும் இவ்விருதில் வழங்கப்படுகிறது. அவ்வப்போது சில ஆண்டுகள் உரிய விருதாளரின்றி இவ்விருது வழங்கப்படாமல் இருந்துள்ளது.
# கோட்டை அமீர் மத நல்லிணக்கப் பதக்கம்

## விருது பெற்றவர்கள் பட்டியல்

| விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- |
| சுல்தான் மொஹைதீன் | 2001 |  |
| அ.மு.இக்ரம் | 2017 |  |
| ஐ.சாதிக் பாஷா | 2018 |  |
| ஷாஜ் முகமது | 2020 |  |
| முகமது ஜுபைர் | 2024 | } |
# ஆயுர்வேத கல்லூரி, சியோன்

**ஆயுர்வேத கல்லூரி, சியோன்** (*Ayurved College, Sion*)(சியோன் ஆயுர்வேதம் என்றும் அழைக்கப்படுகிறது) என்பது மகாராட்டிர மாநிலம் மும்பையில் சியோன் தொடருந்து நிலையத்திற்கு அருகில் ஆயுர்வித்யா பிரசாராக் மண்டல் நடத்தும் ஓர் ஆயுர்வேத கல்வி நிறுவனமாகும். இக்கல்லூரி 1954இல் நிறுவப்பட்டது. முன்னாள் மாணவர்களில் *மாதவ்பாக் மருத்துவ விடுதிகள்* என்ற ஆயுர்வேத மருத்துவ மனைத் தொடர் நிறுவனங்களின் நிறுவனர் மாதவ் சானேவும் அடங்குவார். ஒவ்வொரு ஆண்டும் இக்கல்லூரி சீவ்மந்தன் என்ற வருடாந்திர நிகழ்வை ஏற்பாடு செய்கிறது.
# குருநானக் கலை, அறிவியல், வணிகவியல் கல்லூரி

**குருநானக் கலை, அறிவியல், வணிகவியல் கல்லூரி** (*Guru Nanak College of Arts, Science and Commerce*) மகாராட்டிர மாநிலம் மும்பை நகரத்தின் ஜி. டி. பி. நகரில் அமைந்துள்ள கலை அறிவியல் கல்லூரியாகும்.
# குருநானக் கலை, அறிவியல், வணிகவியல் கல்லூரி

## பற்றி

குருநானக் கலை, அறிவியல், வணிகவியல் கல்லூரி 1989ஆம் ஆண்டில் குருநானக் வித்யாக் சங்கத்தால் நிறுவப்பட்டது.
# இசுமாயில் யூசுப் கல்லூரி

**இசுமாயில் யூசுப் கல்லூரி** (*Ismail Yusuf College*) இந்தியாவின் மும்பை மாநகரின் நான்காவது பழமையான கல்லூரியாகும். *"ஐ ஒய் கல்லூரி"* என்று பிரபலமாக அறியப்படும் இது மகாராட்டிரா அரசால் நிர்வகிக்கப்படுகிறது. இது வடக்கு மும்பையில் உள்ள மிகப் பழமையான கல்லூரியாகும். இது 1930ஆம் ஆண்டில் ஜோகேஸ்வரி மலையில் உள்ள சர் முகமது யூசுப் இசுமாயில், கே. டி. யின் நன்கொடையுடன் நிறுவப்பட்டது. 1924ஆம் ஆண்டில் பம்பாய் ஆளுநரான லெஸ்லி ஓர்மே வில்சன் என்பவரால் அடிக்கல் நாட்டப்பட்டது.
# இசுமாயில் யூசுப் கல்லூரி

## துறைகள்

### அறிவியல்

- இயற்பியல்
- வேதியியல்
- தாவரவியல்
- விலங்கியல்
- கணிதம்
- புள்ளியியல்
# இசுமாயில் யூசுப் கல்லூரி

## துறைகள்

### கலை

- வரலாறு
- தத்துவம்
- பொருளியல்
- அரசியல் அறிவியல்
# இசுமாயில் யூசுப் கல்லூரி

## துறைகள்

### மொழி

- இந்தி
- ஆங்கிலம்
- அரபிக்
- மராத்தி
- பெர்சியன்
- உருது
# இசுமாயில் யூசுப் கல்லூரி

## முன்னாள் மாணவர்கள்

- காந்திலால் மார்டியா, கணிதவியலாளர் மற்றும் புள்ளியியல் நிபுணர்
- ஏ. ஆர். அந்துலே, மகாராட்டிரா மாநிலத்தின் முன்னாள் முதலமைச்சர்
- ரஃபீக் ஜகாரியா, இசுலாமிய அறிஞர் மற்றும் மகாராட்டிரா முன்னாள் அமைச்சர்
- பி. எல். தேசுபாண்டே, மராத்தி நாடக ஆசிரியர்
- காதர் கான், திரைப்படக் கலைஞர்
- அபீப் வாலி முகமது, கஜல் பாடகர்
- அம்ரோசு சித்திக், கணித அறிஞர், ஆசிரியர்
- அமீத் தல்வாய்
- சங்கர் வைத்யா, மராத்தி கவிஞர் மற்றும் ஐ. ஒய். கல்லூரியின் முன்னாள் மராத்தி பேராசிரியர்
# உம்சு (சிரியா)

சிரியா நாட்டின் தலைநகரான டமாஸ்கசுக்கு வடக்கே 162 கிலோ மீட்டர் தொலைவில், கடல் மட்டத்திற்கு 50 மீட்டர் உயரத்தில் ஓரெண்டெஸ் ஆற்றின் கரையில் அமைந்த நகரம் ஆகும்.இது ஹோம்ஸ் ஆளுநரகத்தின் தலைநகரமாக உள்ளது. இந்நகரம் மத்திய சிரியாவிற்கும், மத்தியத்தரை கடலுக்கும் இணைப்புப் பாலமாக உள்ளது.  
சிரியாவின் டமாஸ்கஸ் மற்றும் அலெப்போவிற்கு அடுத்து மூன்றாவது பெரிய நகரம் ஹோம்ஸ் நகரம் ஆகும். 2004ஆம் ஆண்டின் கணக்கெடுப்பின்படி, இந்நகரத்தின் மக்கள் தொகை 6,52,609 ஆகும். மக்கள் தொகையில் பெரும்பான்மையாக சன்னி இசுலாமியர்களும் மற்றும் அரபு ஆலவைட்டு முஸ்லீம்கள் மற்றும் கிழக்கத்திய கிறிஸ்தவர்கள் சிறுபான்மையாக வாழ்கின்றனர். இந்நகரத்தில் பழமைமிக்க தேவாலயங்களும், மசூதிகளும் மற்றும் உலகப் பாரம்பரியக் களமான *கிராக் டெஸ் செவாலியர் கோட்டை அரண்மனை* உள்ளது.  
துருக்கியின் கிறிஸ்தவ பைசாந்தியப் பேரரசில் (ஆடசிக் காலம்:கிபி 330 1453) இருந்த ஹோம்ஸ் நகரத்தை, கிபி ஏழாம் நூற்றாண்டில் முஸ்லீம்களால் கைப்பற்றப்பட்டது. பின்னர் இந்நகரம் ஒட்டமான் பேரரசின் (1299–1922) கீழ் வந்தது. முதலாம் உலகப் போரில் ஒட்டமான் பேரரசு, பிரானசிடம் ஹோம்ஸ் நகரம் பிரான்சியரின் கீழ் வந்தது. 1946ல் பிரான்சிடமிருந்து சிரியா விடுதலைப் பெற்றது. 1947ஆம் ஆண்டு முதல் இந்நகரத்தை *அரபு சோசலிச பாத் கட்சியினர்* நிர்வகித்து வருகின்றனர்.  
2024ஆம் ஆண்டில் நடைபெற்ற சிரிய உள்நாட்டுப் போரில் அபு முகமது அல்-சுலானி தலைமையிலான சாம் விடுதலை அமைப்பு 9 டிசம்பர் 2024 அன்று ஹோம்ஸ் நகரத்தைக் கைப்பற்றினர்.இப்படைகள் தலைநகரை நோக்கி முன்னேறுகையில் சிரியாவின் ஆட்சியாளர் பசார் அல்-அசத் நாட்டை விட்டு வெளியேறி, உருசியாவில் அடைக்கலம் அடைந்தார்.
# உம்சு (சிரியா)

## மக்கள் தொகை பரம்பல்

| ஆண்டு | மக்கள் தொகை |  |
| --- | --- | --- |
| 12ஆம் நூற்றாண்டு | ~7,000 |  |
| 1785 | ~2,000 |  |
| 1860களில் (மதிப்பீடு) | 15,000–20,000 |  |
| 1907 (மதிப்பீடு) | ~65,000 |  |
| 1932 | 65,000 |  |
| 1960 | 136,000 |  |
| 2011 (மதிப்பீடு) | 806,625 |  |
| 2013 (மதிப்பீடு) | 544,428 | } |
2004ஆம் ஆண்டின் கணக்கெடுப்பின்படி, ஹோம்ஸ் நகரத்தின் மக்கள் தொகை 6,52,609 ஆக இருந்தது. அதில் ஆண்கள் 51.5% மற்றும் பெண்கள் 48.5% இருந்தனர். 2008ஆம் ஆண்டின் மதிப்பீட்டின்படி, ஹோம்ஸ் நகரத்தின் மக்கள் தொகை 8,23,,000 ஆகும்.  
தற்போது ஹோம்ஸ் நகரத்தில் அரேபியர்கள் உள்ளிட்ட சன்னி இசுலாமியர்கள், குர்து மக்கள், சிரிய-துருக்கியர்கள், அரபு ஆலவைட்டுகள், கிழக்கத்திய கிறிஸ்தவர்கள் மற்றும் அசிரிய மக்கள் வாழ்கின்றனர்.துருக்கிய ஒட்டமான் பேரரசின் ஆட்சியில் 20ஆம் நூற்றாண்டில் ஆர்மீனிய இனப்படுகொலை நடைபெற்றபோது, சிரியாவில் வாழ்ந்த 20,000 ஆர்மீனியர்கள் ஹோம்ஸ் நகரத்தை விட்டு வெளியேறினர். இந்நகரத்தில் பண்டைய கிரேக்கர்களின் வழித்தோன்றல்கள் சிறிதளவில் உள்ளனர்..
# உம்சு (சிரியா)

## தட்பவெப்பம்

ஹோம்ஸ் நகரம் மத்தியதரைக்கடல் தட்பவெப்பம் கொணடது. (கோப்பென் காலநிலை வகைப்பாடு)
# உம்சு (சிரியா)

## சிரியாவின் பிறநகரங்கள்

- டமாஸ்கஸ்
- அலெப்போ
- அல்-றக்கா
- இதுலிபு
- காமா (நகரம்)
- பல்மைரா
- கியுநெய்த்ரா
- கோலான் குன்றுகள்
# அறிவியல் நிறுவனம், மும்பை

**அறிவியல் நிறுவனம்** (*The Institute of Science, Mumbai*)(முன்னர் ராயல் இன்ஸ்டிடியூட் ஆஃப் சயின்ஸ் என்று அழைக்கப்பட்டது) இந்தியாவில் மும்பையில் அமைந்துள்ள முதுநிலை கல்வி மற்றும் ஆராய்ச்சிக்கான ஒரு நிறுவனம் ஆகும். இது மகாராட்டிர அரசால் நிர்வகிக்கப்படுகிறது. 2019 ஆண்டு முதல் டாக்டர் ஹோமிபாபா மாநில பல்கலைக்கழகத்துடன் இந்நிறுவனம் இணைக்கப்பட்டது.  
இந்நிறுவனம் மார்ச் 2014-ல் தேசிய மதிப்பீடு மற்றும் தரச்சான்று அவையினால் 'ஏ' தரத்துடன் அங்கீகாரம் பெற்றது. இந்தக் கட்டிடத்தை ஜார்ஜ் விட்டெட் வடிவமைத்தார். தானே மாவட்டத்திலிருந்து மஞ்சள் கரோடி பசால்ட் கல்லைப் பயன்படுத்தி இந்த கட்டிடம் கட்டப்பட்டுள்ளது. இது ஒரு வளைந்த வடிவத்தைக் கொண்டுள்ளது. கட்டடத்தின் இரண்டு பகுதிகள் தட்டையான மைய குவிமாடத்துடன் இணைக்கப்பட்டுள்ளன. இந்தக் கட்டிடத்தில் வளைந்த முகப்பு உள்ளது. தாவரவியல் தோட்டமும், உலர் தாவரத் தொகுப்பும், பூங்காவும் இங்குள்ளன. கட்டிடத்தின் மையக் குவிமாடம் கோவாஸ்ஜி ஜஹாங்கீர் அரங்கம் என்று அழைக்கப்படுகிறது.
# அறிவியல் நிறுவனம், மும்பை

### கல்வி

இயற்பியல், வேதியியல், உயிரியல், நுண்ணுயிரியல், கணிதம், உயிர்வேதியியல், உயிரி தொழில்நுட்பம் மற்றும் சுற்றுச்சூழல் ஆய்வுகள் உள்ளிட்ட அனைத்து அறிவியல் பிரிவுகளிலும் ஆராய்ச்சி மையங்கள் உள்ளன. மகாராட்டிரா மாநிலம் மற்றும் மும்பை பல்கலைக்கழகத்தில், உயிர் வேதியியலில் முதுநிலைப் பட்டம் போன்ற சில திட்டங்கள் சமீப காலம் வரை அறிவியல் நிறுவனத்தில் மட்டுமே இருந்தன.
# அறிவியல் நிறுவனம், மும்பை

## கல்வி திட்டங்கள்

இந்நிறுவனம் முது நிலை அறிவியல் பட்ட படிப்பினை. முனைவர் பட்ட ஆய்வுத் திட்டங்களையும் செயல்படுத்தி வருகின்றது. 2018 வரை, இந்த நிறுவனம் மும்பை பல்கலைக்கழகத்தின் இணைவுப் பெற்ற நிறுவனமாக இருந்தது. 2019 முதல், இது டாக்டர் ஓமி பாபா மாநில பல்கலைக்கழகத்தின் முக்கிய அங்கமாக உள்ளது.  
2009ஆம் ஆண்டில் பல்கலைக்கழக மானியக் குழுவின் "சிறப்புக்கான திறனுடன் கூடிய கல்லூரி" என்ற தகுதியினைப் பெற்றது. இதன் மூலம் உள்கட்டமைப்பு மேம்பாட்டிற்காக தாராளமாக மானியங்களைப் பெற்றது.
# அறிவியல் நிறுவனம், மும்பை

## குறிப்பிடத்தக்க முன்னாள் மாணவர்கள்

இந்த நிறுவனத்தில் பயின்ற பல்வேறு மாணவர்கள் குறிப்பிடத்தக்க பதவியினை அடைந்துள்ளனர். இவர்கள் தத்தம் துறைகளின் வளர்ச்சியில் முக்கியப் பங்கு வகித்துள்ளனர்.  
- ஓமி ஜே. பாபா-இந்திய அணுசக்தி திட்டத்தின் தந்தை-டாட்ட அடிப்படை ஆராய்ச்சி நிறுவனத்தின் நிறுவன இயக்குநர் மற்றும் முதலாவது தலைவர்இந்திய அணுசக்திப் பேரவை
- வி. வி. நார்லிகர்-இந்திய இயற்பியலாளர்
- பி. எம். உதோங்கர்-இந்திய இயற்பியலாளர்
- எம். ஜி. கே. மேனன்-இந்திய இயற்பியலாளர் மற்றும் இசுரோவின் 2வது தலைவர்
- சிறிராம் அபயங்கர்-இந்திய வம்சாவளியைச் சேர்ந்த அமெரிக்க கணிதவியலாளர்
- மாதவ் காட்கில்-இந்திய சுற்றுச்சூழல் நிபுணர்
- மாதவ் சவான்-இந்திய சமூக ஆர்வலர் மற்றும் கல்வியாளர் (பிரதம்)
- கே. எச். கர்த்தா-இந்திய வேதியியல் பொறியாளர்
- கே. ஜே. சோமையா-இந்திய தொழிலதிபர் மற்றும் கல்வியாளர் (சோமையா அறக்கட்டளை)
- கிரண் கார்னிக்-நாஸ்காம் நிறுவனத்தின் முன்னாள் தலைமைச் செயல் அதிகாரி
- வர்சா கெய்க்வாட்-இந்திய அரசியல்வாதி
- கமலா சோஹோனே-இந்திய உயிர்வேதியியலாளர்
# ஆர்மோரி சட்டமன்றத் தொகுதி

**ஆர்மோரி சட்டமன்றத் தொகுதி** (Armori Assembly constituency) என்பது மத்திய இந்தியாவில் உள்ள மகாராட்டிர மாநிலத்தில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கட்சிரோலி மாவட்டத்தில் உள்ளது. ஆர்மோரி, கட்சிரோலி-சிமூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ஆர்மோரி சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1962 | மசாகேத்ரி சகன்நாத் தேம்சாஜி | இந்திய தேசிய காங்கிரசு |  |
| 1967 | நர்னாவேர் தினாஜி விதோபாஜி |  |  |
| 1972 | மாதவி பாபுராவ் நாராயண் |  |  |
| 1978 | நர்னாவேர் தினாஜி விதோபாஜி | சுயேச்சை |  |
| 1980 | மாதவி பாபுராவ் நாராயண் | இந்திய தேசிய காங்கிரசு |  |
| 1985 | வீக்கி சுக்தேபாபு பண்ட்லிக் | இந்திய காங்கிரசு (சோசலிஸ்ட்) |  |
| 1990 | வர்கதே அரிராம் ஆத்மாராம் | சிவ சேனா |  |
| 1995 | மாதவி ராமகிருசுண அரி |  |  |
| 1999 |  |  |  |
| 2004 | ஆனந்தராவ் கங்காராம் கெடம் | இந்திய தேசிய காங்கிரசு |  |
| 2009 |  |  |  |
| 2014 | கிருசுணா தாமாஜி கசுபே | பாரதிய ஜனதா கட்சி |  |
| 2019 |  |  |  |
| 2024 | ராம்தாசு மாலுஜி மாசுரம் | இந்திய தேசிய காங்கிரசு | } |
# முகமது ஜுபைர்

## இளமைக் காலம்

1983 டிசம்பர் 29 இல் கருநாடக மாநில பெங்களூரில் ஜுபைர் பிறந்தார். ராமையா தொழில்நுட்பக் கல்விநிலையத்தில் பட்டம் பெற்றார். பத்தாண்டுகளாக மென்பொருள் பொறியாளராக நோக்கியா நிறுவனத்தில் பணிபுரிந்தார்.  
பாஜகவின் பேச்சாளர் நுபூர் ஷர்மா ஞானவாபி பள்ளிவாசல் பற்றிய தொலைக்காட்சி விவாதத்தில் உரையாடலில் பேசிய சர்ச்சைப் பேச்சுக்கு இவர் கொடுத்த பதிலும் மறுநாள் நடந்த கைது நடவடிக்கையும் இவரை உலக அளவில் கவனம்பெறச் செய்தன. 2022 ஜூன் 27 இல் ''மத உணர்வுகளைப் புண்படுத்தியதாகக் கூறி டில்லி காவல்துறை இவரைக் கைது செய்தது. இதன் மூலம் இந்திய அரசின் மீது கருத்து சுதந்திரத்திற்கு எதிரான நடவடிக்கை என்று ஊடகத்தினர் மற்றும் மனித உரிமைசெயல்பாட்டாளார்கள் கருத்து தெரிவித்தனர்.
# முகமது ஜுபைர்

## விருது

- தமிழ்நாடு அரசின் கோட்டை அமீர் மத நல்லிணக்கப் பதக்கத்தை 2024 ஆம் ஆண்டு பெற்றார்.
டைம் இதழின் கருத்துப்படி 2022 இல் அமைதிக்கான நோபல் பரிசுக்கான பரிந்துரைப்பட்டியலில் இவர் பெயர் இடம்பெற்றது.
# கட்சிரோலி சட்டமன்ற தொகுதி

**கட்சிரோலி சட்டமன்றத் தொகுதி** (Gadchiroli Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கட்சிரோலி மாவட்டத்தில் உள்ளது.
# கட்சிரோலி சட்டமன்ற தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1967 | ஆர்.டி. அத்ரம் | சுயேச்சை |
| 1972 | அத்ராம் ராஜே விசுவேசுவர் ராவ் தர்மராவ் |  |
| 1978 | தேவாஜி தனு மாதவி | இந்திய தேசிய காங்கிரசு |
| 1980 | மரோத்ராவ் கோவாசே |  |
| 1985 | கிராமன் பெந்துஜி வர்காதே | ஜனதா கட்சி |
| 1990 | மரோத்ராவ் கோவாசே | இந்திய தேசிய காங்கிரசு |
| 1995 |  |  |
| 1999 | அசோக் நெதே | பாரதிய ஜனதா கட்சி |
| 2004 |  |  |
| 2009 | நாம்தேவ் தல்லுஜி உசெந்தி | இந்திய தேசிய காங்கிரசு |
| 2014 | தியோராவ் மட்குஜி கோலி | பாரதிய ஜனதா கட்சி |
| 2019 |  |  |
| 2024 | மிலிந்த் ராம்ஜி நரோதே | } |
# கட்சிரோலி சட்டமன்ற தொகுதி

## வெளியிணைப்புகள்

இந்திய தேர்தல் ஆணையம்
# நெமாசுபிசு ஆகாயகங்கை

**நெமாசுபிசு ஆகாயகங்கை** என்பது பொதுவாக ஆகாயகங்கை குள்ள மரப்பல்லி எனப்படுகிறது. இது *நெமாசுபிசு* பேரினத்தினைச் சார்ந்த இந்திய அகணிய உயிரி. பகலாடி வாழ்க்கையினைப் பாறைகளில் மேற்கொள்ளும் இந்தப் பல்லி பூச்சியுண்ணி வகையினைச் சார்ந்தது.  
இந்தச் சிற்றினத்தின் பெயரான ஆகாயகங்கை என்பது இதன் வகை வசிப்பிடத்தைக் குறிக்கிறது.
# ரவீணா தாகா

**ரவீணா தாகா** (Raveena Daha) (பிறப்பு: அக்டோபர் 10,2003) ஒரு இந்திய நடிகை மற்றும் நடனக் கலைஞர் ஆவார், இவர் முக்கியமாக தமிழ் தொலைக்காட்சி மற்றும் திரைப்படங்களில் பணியாற்றுகிறார். *ஸ்டார் விஜய்யின் சோப் ஓபரா மௌன ராகம் 2* இல் சக்தி என்ற பாத்திரத்திற்காக அவர் மிகவும் பிரபலமானவர். ரவீணா, *கத சொல்லாப் போறொம்* (2016) *ராட்சசன்* (2018) மற்றும் *டீமன்* (2023) போன்ற படங்களில் நடித்ததற்காகவும் அறியப்படுகிறார்.
# ரவீணா தாகா

## திரைப்படங்கள்

| 2014 | பூஜை |  |  |
| --- | --- | --- | --- |
| *ஜில்லா* |  |  |  |
| 2015 | *புலி* | மருதீரன் சகோதரி |  |
| 2016 | *கத சொல்லப் போறோம்* | அனிதா | முன்னணி நடிகையாக அறிமுகம் |
| 2018 | *ராட்சசன்* | சர்மி |  |
| 2019 | *ரக்சடு* | சர்மி | தெலுங்கு |
| 2021 | *எனிமி* | அனிசா |  |
| 2023 | *டீமன்* | மகிமா |  |
| *பிஸ்ஸா 3: தி மம்மி* | பேயாக |  |  |
# ரவீணா தாகா

## தொலைக்காட்சி தொடர்

| ஆண்டு | தொடர் | கதாப்பாத்திரம் | தொலைக்காட்சி | குறிப்புகள் |
| --- | --- | --- | --- | --- |
| 2009 | *தங்கம் * | சன் தொலைக்காட்சி | சிறப்புத் தோற்றம் |  |
| 2017-2019 | *பூவே பூச்சூடவா*
'' | துர்கா | சீ தமிழ் |  |
| 2021-2023 | *மௌனராகம் 2* | சக்தி (சத்யா) | ஸ்டார் தொலைக்காட்சி | முக்கிய கதாப் பாத்திரம் |
| 2024 | *வேற மாறி ஆபீஸ் சீசன் 2* | } |  |  |
# அம்போலி மரப்பல்லி

**அம்போலி மரப்பல்லி** (*Amboli day gecko*)(*நெமாசுபிசு அம்போலியன்சிசு*) *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி.
# அம்போலி மரப்பல்லி

## வாழிடம்

அம்போலி நகரத்தின் மரங்கள் நிறைந்த பகுதியிலுள்ள மரத்தின் தண்டுகள் மற்றும் பாறைகள், உள்ளூர் வீடுகளின் சுவர்கள் மற்றும் அம்போலி நகரத்தில் உள்ள கல் வளாகச் சுவர்களின் உட்புறத்திலும் வெளியேயும் அம்போலி மரப்பல்லி காணப்படுகின்றது.
# நெமாசுபிசு ஆசுதிரேலிசு

**நெமாசுபிசு ஆசுதிரேலிசு** (*Cnemaspis australis*) என்பது பொதுவாகத் தென் திருவிதாங்கூர் மரப்பல்லி என்று அழைக்கப்படுகிறது. இது தென்னிந்தியாவில் தமிழ்நாடு, கேரள மாநிலங்களில் உள்ள மேற்குத் தொடர்ச்சி மலையின் அகத்தியமலை மலைகளில் காணப்படும் ஒரு மரப்பல்லி சிற்றினமாகும். இது கற்பாறைகளில் வாழ்கிறது. பகலாடி வகையினைச் சார்ந்த இந்தப் பல்லி பசுமையான வனப்பகுதியில் வாழ்கின்றது. இது பூச்சியுண்ணி வகையினைச் சேர்ந்த இந்த பல்லி இனம் முட்டையிட்டு இனப்பெருக்கம் மேற்கொள்கின்றது. 2007ஆம் ஆண்டில் ஓர் ஆய்வின் மூலம் இதனைப் புதிய சிற்றினம் என்று நிரூபிக்கும் வரை இந்தச் சிற்றினம் முன்பு மற்றொரு சிற்றினமான மைசூர் மரப்பல்லியுடன் குழப்பமடைய வழிவகுத்தது.
# நெமாசுபிசு நிக்கோபாரிகசு

**நெமாசுபிசு நிக்கோபாரிகசு** (*Cnemaspis nicobaricus*) என்பது *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி. பாறைகளில் வாழும் பகலாடி வகைப் பல்லியான இது பூச்சிகளை உண்ணும் தன்மையுடையது. இது நிக்கோபார் தீவில் காணப்படுகிறது.
# காரக்குறிசி

**காரக்குறிசி** (*Karakurissi*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இது அதே பெயரிலான கிராம ஊராட்சியால் நிர்வகிக்கப்படுகிறது.
# காரக்குறிசி

## அமைவிடம்

கேரளத்தின் பாலக்காடு, மலப்புறம், கோழிக்கோடு மாவட்டங்களை இணைக்கும் தேசிய நெடுஞ்சாலை 966 இலிருந்து சுமார் 4 கி.மீ தொலைவில் காரக்குறிசி அமைந்துள்ளது. இது மாவட்ட தலைமையகத்திலிருந்து 32 கி.மீ. தொலைவில் உள்ளது. இது மண்ணார்க்காடு வட்டத்திற்கு உட்பட்டது.
# காரக்குறிசி

## மக்கள்வகைப்பாடு

இந்திய மக்கள் தொகை கணக்கெடுப்பின் படி, காரக்குறிசியின் மொத்த மக்கள் தொகை 25,161 ஆகும். அதில் ஆண்களின் எண்ணிக்கை 12,136 என்றும், பெண்களின் எண்ணிக்கை 13,025 என்றும் உள்ளது.
# பொட்டாசியம் பெர்ரோசயனைடு

**பொட்டாசியம் பெர்ரோசயனைடு** (*Potassium ferrocyanide*) என்பது K<sub>4</sub>[Fe(CN)<sub>6</sub>]·3H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். [Fe(CN)<sub>6</sub>]<sup>4−</sup> அணைவின் பொட்டாசியம் உப்பாக இச்சேர்மம் கருதப்படுகிறது. எலுமிச்சை மஞ்சள் நிறத்தில் ஒற்றைச்சரிவச்சுப் படிகக் கட்டமைப்பில் பொட்டாசியம் பெர்ரோசயனைடு உருவாகிறது. பொட்டாசியம் அறுசயனிடோபெர்ரேட்டு(II) என்ற பெயராலும் இச்சேர்மம் அறியப்படுகிறது.
# பொட்டாசியம் பெர்ரோசயனைடு

## தயாரிப்பு

1752 ஆம் ஆண்டில், பிரெஞ்சு வேதியியலாளர் பியர் இயோசெப் மக்கெர் (1718-1784) முதன் முதலில் பொட்டாசியம் பெர்ரோசயனைடு தயாரிப்பை முதன்முதலில் அறிவித்தார். புருசியன் நீலத்தை (இரும்பு(III) பெர்ரோசயனைடு) பொட்டாசியம் ஐதராக்சைடுடன் வினைபுரியச் செய்து இதை தயாரித்தார்.
# பொட்டாசியம் பெர்ரோசயனைடு

## நவீன தயாரிப்பு முறை

ஐதரசன் சயனைடு, இரும்பு(II) குளோரைடு மற்றும் கால்சியம் ஐதராக்சைடு ஆகியவற்றிலிருந்து தொழில்துறையில் பொட்டாசியம் அறுசயனிடோபெர்ரேட்டு(II) உற்பத்தி செய்யப்படுகிறது. இவை ஒன்றாகச் சேர்வதனால் Ca<sub>2</sub>[Fe(CN)<sub>6</sub>]·11H<sub>2</sub>O என்ற கரைசல் உருவாகும். பின்னர் இக்கரைசல் பொட்டாசியம் உப்புகளுடன் சேர்த்து சூடுபடுத்தப்பட்டு கலப்பு கால்சியம்-பொட்டாசியம் உப்பு CaK<sub>2</sub>[Fe(CN)<sub>6</sub>] வீழ்படிவாகும். இவ்வீழ்படிவுடன் பொட்டாசியம் கார்பனேட்டைச் சேர்த்து சூடுபடுத்தினால் டெட்ரா பொட்டாசியம் உப்பு கிடைக்கும்.
# பொட்டாசியம் பெர்ரோசயனைடு

## வரலாற்று முறை

வரலாற்று ரீதியாக, பொட்டாசியம் அறுசயனிடோபெர்ரேட்டு(II) சேர்மம்
நைட்ரசன் கரிமப் பொருட்கள், இரும்பு நிரப்பிகள் மற்றும் பொட்டாசியம் கார்பனேட்டு ஆகியவற்றை சேர்த்து தயாரிக்கப்பட்டது. சிதைந்த கொம்புகள், குப்பை கூளம், வேண்டாத சீவல்கள், தோல், அல்லது உலர்ந்த இரத்தம் போன்றவை பொதுவான நைட்ரசன் மற்றும் கார்பன் மூலங்களாகும். ஐதரசன் சயனைடிலிருந்து நகர எரிவாயுவை சுத்திகரித்தல் செயல்முறையில் விளைந்த ஆக்சைடுகளிலிருந்தும் இது வணிக ரீதியாக பெறப்பட்டது.
# பொட்டாசியம் பெர்ரோசயனைடு

## வேதி வினைகள்

நைட்ரிக் அமிலத்துடன் பொட்டாசியம் பெர்ரோசயனைடு சேர்மத்தைச் சேர்த்து சூடுபடுத்தினால் H<sub>2</sub>[Fe(NO)(CN)<sub>5</sub>] உருவாகிறது. சோடியம் கார்பனேட்டுடன் சேர்த்து இந்த இடைநிலையை நடுநிலையாக்கிய பிறகு, சோடியம் நைட்ரோபுருசைடின் சிவப்பு நிறப்படிகங்கள் படிகமாகின்றன.  
தொடர்ந்து குளோரின் வாயுவைச் சேர்த்து சூடாக்கினால் பொட்டாசியம் அறுசயனிடோபெர்ரேட்டு(II) சேர்மம் பொட்டாசியம் அறுசயனிடோபெர்ரேட்டு(III) சேர்மமாக மாற்றமடைகிறது:  
:2 K<sub>4</sub>[Fe(CN)<sub>6</sub>] + Cl<sub>2</sub> → 2 K<sub>3</sub>[Fe(CN)<sub>6</sub>] + 2 KCl  
பொட்டாசியம் அறுசயனிடோபெர்ரேட்டு(II) சேர்மத்துடன் பெர்ரிக் உப்புகளைச் சேற்த்து சூடுபடுத்தி புருசியன் நீலம் தயாரிப்பது பரவலாக அறியப்பட்ட ஒரு வினையாகும்.
# பொட்டாசியம் பெர்ரோசயனைடு

## பயன்பாடுகள்

பொட்டாசியம் அறுசயனிடோபெர்ரேட்டு(II) சேர்மம் தொழில்துறையில் பல முக்கிய பயன்பாடுகளைக் காண்கிறது. இதுவும் இதனுடன் தொடர்புடைய சோடியம் உப்பும் சாலை உப்பு மற்றும் மேசை உப்பு இரண்டுக்கும் கட்டியாக்கத் தடுப்பு முகவராகப் பயன்படுகிறது. பொட்டாசியம் மற்றும் சோடியம் அறுசயனிடோபெர்ரேட்டு(II) உப்புகள் வெள்ளீயத்தை சுத்திகரிப்பதிலும் மாலிப்டினம் தாதுக்களிலிருந்து தாமிரத்தைப் பிரிப்பதிலும் பயன்படுத்தப்படுகின்றன. பொட்டாசியம் அறுசயனிடோபெர்ரேட்டு(II) மது மற்றும் சிட்ரிக் அமிலம் உற்பத்தியில் பயன்படுத்தப்படுகிறது.  
ஆய்வகத்தில், பொட்டாசியம் பெர்மாங்கனேட்டின் செறிவைத் தீர்மானிக்க பொட்டாசியம் அறுசயனிடோபெர்ரேட்டு(II) பயன்படுத்தப்படுகிறது. ஆக்சிசனேற்ற ஒடுக்க வினைகளின் அடிப்படையில் தரம்பார்த்தல் செயல்பாட்டில் பெரும்பாலும் பயன்படுத்தப்படுகிறது. பொட்டாசியம் அறுசயனிடோபெர்ரேட்டு(II) ஆனது பீட்டா-கேலக்டோசிடேசுக்கு ஓர் இடையகத்தை வழங்கப் பயன்படும் பொட்டாசியம் பெர்ரிசயனைடு மற்றும் பாசுபேட்டு இடையகக் கரைசலில் பொட்டாசியம் அறுசயனிடோபெர்ரேட்டு(II) பயன்படுத்தப்படுகிறது.  
1900 ஆம் ஆண்டுக்கு முன், காசுட்னர் செயல்முறை கண்டுபிடிக்கப்படுவதற்கு முன்பு, பொட்டாசியம் அறுசயனிடோபெர்ரேட்டு(II) கார உலோக சயனைடுகளின் மிக முக்கியமான ஆதாரமாக இருந்தது.[6] இந்த வரலாற்று செயல்முறையில், பொட்டாசியம் சயனைடு பொட்டாசியம் அறுசயனிடோபெர்ரேட்டு(II) சேர்மத்தை சிதைப்பதன் மூலம் தயாரிக்கப்பட்டது:
# பொட்டாசியம் பெர்ரோசயனைடு

## பாதுகாப்பு

சிறுநீரகங்கள் பெர்ரோசயனைடு நச்சுத்தன்மையின் பாதிப்புக்கு உள்ளாகும் உறுப்பு ஆகும்.
# விக்டர் வான் எப்னர்

**அண்டன் கில்பெர்ட் விக்டர் வான் எப்னர், ரிட்டர் வான் ரோபென்சுடைன்** (*Anton Gilbert Victor von Ebner, Ritter von Rofenstein*) (பிப்ரவரி 4,1842-மார்ச் 20,1925) என்பவர் ஓர் ஆத்திரிய உடற்கூறியல் நிபுணரும் உயிரியலாளரும் ஆவார்.
# விக்டர் வான் எப்னர்

## இளமை

விக்டர் வான் எப்னர் பிரெஜென்சைப் பூர்வீகமாகக் கொண்டவர்.  
இவர் கோட்டிங்கன் பல்கலைக்கழகத்தில் கல்வி பயின்றார். இங்கு இவர் *பர்சென்ச்சாப்ட் ஹனோவெரா* (சகோதரத்துவம்) உறுப்பினரானார். 1866ஆம் ஆண்டில் வியன்னா பல்கலைக்கழகத்தில் முனைவர் பட்டம் பெற்றார்.
# விக்டர் வான் எப்னர்

## தொழில்

எப்னர், கிராசு பல்கலைக்கழகத்தில் உயிரணுக்கள் மற்றும் வளர்ச்சித் துறையின் பேராசிரியராகவும், வியன்னா பல்கலைக்கழகத்தில் திசுவியல் பேராசிரியராகவும் இருந்தார்.  
ஆல்பர்ட் வான் கோலிகரின் ஹேண்ட்புச் டெர் கெவெபெலேஹ்ரெ டெசு மென்சென் (1899) ஆறாவது பதிப்பின் தொகுதி III-இன் தொகுப்பாசிரியராக இருந்தார். மனித உடற்கூறியல் மற்றும் திசுவியல் சம்பந்தப்பட்ட ஆய்வுகள் தவிர, இவர் விலங்கியல் மற்றும் தாவரவியல் துறைகளில் பல நூல்களை எழுதியுள்ளார்.  
உடற்கூறியல் கட்டமைப்புகள் பற்றிய இவரது மூன்று விளக்க நூல்கள் காரணமாக, சில உடற்திசுக்கள் இவருடைய பெயரால் அறியப்படுகின்றன.  
- வான் எப்னர் சுரப்பிகள் (எப்னர் சுரப்பிகள்): நாக்கின் பாப்பில்லாவில் காணப்படும் ஒரு வகைப் படலச் சுரப்பி
- எப்னர் வரிகள்: பல், பற்காறையில் காணப்படும் குறுகிய கோடுகள்
- எப்னர் சிறுவலைப்பின்னல்: சுக்கிலச்சிறுகுழாயில் உள்ள உட்கரு உயிரணுக்களின் வலையமைப்பு
# விக்டர் வான் எப்னர்

## வெளியீடு

- *Untersuchungen über den Bau der Samencanälchen und die Entwicklung der Spermatozoiden* [*Studies on the construction of the seminal tubules, and the development of sperm*] (Leipzig, 1871)
- *Die acinösen Drüsen der Zunge* [*The acinus glands of the tongue*] (Graz, 1873)
- *Über den feineren Bau der Knochensubstanz* [*On the finer structure of bone*] (Sitzungsbericht der kaiserlichen Akademie der Wissenschaften, 1875)
- *Mikroskopische Studien über Wachsthum und Wechsel der Haare* [*Microscopic studies on the growth and changes of hair*] (Ib. 1876)
- *Untersuchungen über die Ursachen der Anisotropie organisirter Substanzen* [*Studies on the causes of the anisotropy of organized substances*] (Leipzig, 1882)
- *Über den feineren Bau der Skelettheile der Kalkschwämme* etc. [*On the finer structure of the skeletal parts of calcareous sponges*] (Sitzungsbericht der kaiserlichen Akademie der Wissenschaften, 1887)
- *Histologie der Zähne* [*Histology of the teeth*] in Julius Scheff's *Handbuch der Zahnheilkunde* (Wien, 1890)
- *Über den Bau der Chorda dorsalis der Fische* [*On the structure of the notochord in fish*] (Sitzungsbericht der kaiserlichen Akademie der Wissenschaften, 1895 & 1896)
# கலைஞர் கைவினைத் திட்டம்

**கலைஞர் கைவினைத் திட்டம்**, தமிழ்நாடு அரசு கைவினைஞர்களுக்கு 5% வட்டியுடன் ரூபாய் 50 ஆயிரம் முதல் 3 லட்சம் வரை கடனுதவி வழங்கும் திட்டத்தை, குறு, சிறு மற்றும் நடுத்தரத் தொழில் நிறுவனங்கள் துறை மூலம் 11 டிசம்பர் 2024 அன்று அறிவித்தது. இத்திட்டத்தின் மூலம் குடும்ப தொழில் அடிப்படையில் இல்லாமல் 25 வகையான கைவினை கலைகள் மற்றும் தொழில்களில் ஈடுபட்டுள்ள அனைத்து தரப்பு மக்களும் பயன்பெறும் வகையில் உருவாக்கப்பட்டுள்ளது. இத்திட்டத்தின் மூலம் புதிய தொழிலை தொடங்கவும், செய்யும் தொழிலை நவீன வடிவில் மேம்படுத்தவும் கடன் உதவிகளும், திறன் மேம்பாட்டு பயிற்சியும் அளிக்கப்படுகிறது. இத்திட்டத்தில் பயன்பெற விரும்புவோர் www.msmeonline.tn.gov.in என்ற இணையதளத்தை பயன்படுத்தி இணையவழியில் விண்ணப்பிக்கலாம்.  
இத்திட்டம் இந்திய அரசு அறிவித்த பிரதம அமைச்சரின் விஸ்வகர்மா திட்டம் போன்றதே என அரசியல் விமர்சகர்கள் கூறுகின்றனர்.
இத்திட்டத்தில் அதிகபட்சம் ரூபாய்.3 லட்சம் வரை பிணை இன்றி கடனுதவி பெறலாம். கடன் தொகையில் 25% சதவீதம் அல்லது அதிகபட்சம்.ரூபாய் 50 ஆயிரம் வரை மானியம் வழங்கப்படுகிறது. மேலும் கடனுக்கு 5 சதவீதம் வரை வட்டி மானியம் வழங்கப்படுகிறது. பயனாளிகளின் குறைந்தபட்சம் 35 வயது நிரம்பியவராக இருத்தல் வேண்டும்.
# கலைஞர் கைவினைத் திட்டம்

## கடனுக்கு தகுதியான கைவினை கலைகள் மற்றும் தொழில்கள்

1. படகு தயாரித்தல்
1. மீன்பிடி வலை பின்னுதல்
1. நகை செய்தல் & உலோக வேலைப்பாடுகள்
1. துணி நெய்தல் மற்றும் துணிகளில் கலை வேலைப்பாடுகள் செய்தல்
1. மண்பாண்டம் & சுடுமண் வேலைகள்
1. கூடை முடைதல் & துடைப்பான் செய்தல்
1. கட்டிட வேலை
1. மரவேலைப்பாடுகள்
1. சிற்ப வேலைப்பாடுகள், கற்சிலை வடித்தல் & சுதை வேலைப்பாடுகள்
1. கயிறு & பாய் பின்னுதல்
1. பொம்மை தயாரித்தல்
1. மலர் வேலை செய்தல்
1. தையல் வேலை
1. சிகையலங்காரம் & அழகுக்கலை
1. துணி வெளுத்தல் & துணி தேய்த்தல்
1. இசைக்கருவிகள் தயாரித்தல்
1. பாசிமணி வேலைப்பாடுகள்
1. மூங்கில், சணல், பனை ஓலைத் தொழில் & . பிரம்பு வேலைப்பாடுகள்
1. ஓவியம் வரைதல் & வர்ணம் பூசுதல்
1. பூட்டு தயாரித்தல்
1. கண்னாடி வேலைப்பாடுகள்
1. பழங்குடியினரின் இயற்கை சேகரிப்புகள் மற்றும் கைவினைப் பொருள்கள்
# கலைஞர் கைவினைத் திட்டம்

## விமர்சனங்கள்

இந்திய அரசு கொண்டு வந்துள்ள பிரதம அமைச்சரின் விஸ்வகர்மா திட்டத்தின் பிரதியே கலைஞர் கைவினைத் திட்டம் என்று எதிர்கட்சிகள் குற்றம் சாட்டுகின்றனர்.
# கலைஞர் கைவினைத் திட்டம்

## இதனையும் காண்க

- பிரதம அமைச்சரின் விஸ்வகர்மா திட்டம்
# வான் எப்னர் சுரப்பி

**வான் எப்னர் சுரப்பிகள்** (*Von Ebner's gland*) என்பது **எப்னர் சுரப்பிகள்** அல்லது சுவை சுரப்பிகள் என்றும் அழைக்கப்படுகிறது. இச்சுரப்பிகள் வாய்ப் பகுதியில் காணப்படும் நாளமுள்ள சுரப்பிகள் ஆகும். மேலும் இவை படல உமிழ்நீர் சுரப்பிகளாகும். இவை நாக்கின் பின்புறப் பகுதியில் மூன்றில் ஒரு பகுதிக்குச் சற்று முன்புறமாக, நாக்கின் கோலைப் படல அடிப்பகுதியில், முனைய சல்கசுக்கு முன்புறமாகக் காணப்படுகின்றன.  
இந்த சுரப்பிகள் ஆத்திரிய உயிரணுவியலாளரான விக்டர் வான் எப்னரின் பெயரால் அழைக்கப்படுகின்றன.  
வான் எப்னர் சுரப்பிகள் தொண்டைப்பகுதி லிப்பேசு நொதியினைச் சுரக்கின்றன. இந்நொதிகள் வாயில் கொழுப்பு நீராற்பகுத்தல் செயல்முறையைத் தொடங்குகின்றன. இந்தச் சுரப்பிகள் இவற்றின் நீர்ச் சுரப்புத் தகடு மற்றும் அகழியறும்புகளைச் சுற்றியுள்ள பகுதிகளின் அடியில் வெளியேற்றுகின்றன. இந்த சுரப்பு வாயிலிருந்து பொருளை வெளியேற்றி, சுவை மொட்டுகளில் மாறிவரும் தூண்டுதல்களுக்கு ஏற்ப விரைவாகச் செயல்பட உதவுகிறது.  
வான் எப்னர் சுரப்பிகள் நாக்குத் தொண்டை நரம்பான, மண்டை நரம்பு IXஆல் நரம்பு மண்டலத்துடன் இணைக்கப்பட்டுள்ளன.
# கீழுதட்டுச் சுரப்பிகள்

**கீழுதட்டுச் சுரப்பிகள்** (*Labial glands*) என்பது வாயின் துளையைச் சுற்றியுள்ள சீதெம்ன் சவ்வு வாய்க்குழிசுற்றியினைச் சுற்றியுள்ள இடைப்பகுதியில் அமைந்துள்ள சிறிய உமிழ்நீர்ச் சுரப்பிகள் ஆகும்.  
இவை வட்ட வடிவத்தில் உள்ளன. மேலும் சிறிய பட்டாணி அளவிவில் காணப்படும். இவற்றின் குழாய்கள் சளி சவ்வில் நுண் துளைகளால் திறக்கின்றன.  
பரோடிட் மற்றும் வாய்ச் சுரப்பிகளைப் போலவே, கீழுதட்டுச் சுரப்பிகளும் உமிழ்நீர் கருக்களில் எழும் இணைப்பரிவு இழைகளால் ஊடுருவி, நாத்தொண்டை நரம்பு மற்றும் தாழ் கன்னக்கதுப்பு நரம்புகளுடன் ஓடி செவி நரம்பணுத்திரளுக்குப் பயணிக்கின்றன. இங்கு இவை ஒத்திசைந்து கீழுதட்டுச் சுரப்பி வரை செல்கின்றது. மேல் கழுத்து நரம்பு முடிச்சிலிருந்து தொடங்கும் நரம்புணுத்திரள் பின் இழைகளிடப்பட்ட பரிவு நரம்புகளுடன் இணைப்புடையதாகின்றன. இவை நரம்பிணைப்பல்லாமல் செவி நரம்பணுத்திரள் வழியாகச் செல்கின்றன.
# குணசீலம், திருச்சிராப்பள்ளி

**குணசீலம்** என்பது இந்தியா தமிழ்நாடு மாநிலத்தில் திருச்சிராப்பள்ளி மாவட்டத்தின் முசிறி வட்டத்திலுள்ள ஒரு புறநகர்ப் பகுதியாகும்.
# குணசீலம், திருச்சிராப்பள்ளி

## அமைவிடம்

கடல் மட்டத்திலிருந்து சுமார் 101.64 மீ. உயரத்தில், என்ற புவியியல் ஆள்கூறுகள் கொண்டு குணசீலம் அமையப் பெற்றுள்ளது.
# குணசீலம், திருச்சிராப்பள்ளி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், குணசீலம் ஊரின் மொத்த மக்கள்தொகை 3,084 ஆகும். இதில் 1,513 பேர் ஆண்கள் மற்றும் 1,571 பேர் பெண்கள் ஆவர்.
# குணசீலம், திருச்சிராப்பள்ளி

## சமயம்

### இந்துக் கோயில்

பிரசன்ன வெங்கடாசலபதி கோயில் என்ற பெருமாள் கோயில் ஒன்று இவ்வூரில் பிரசித்தி பெற்றுள்ளது.
# ஜெமினி (மொழி மாதிரி)

<div><div><div><div><div></img></div></div><div><div></img></div></div></div><div><div> கூகுள் தலைமை நிர்வாக அதிகாரி சுந்தர் பிச்சை மற்றும் டீப் மைண்ட் சிஇஓ டெமிஸ் ஹசாபிஸ் ஆகியோர் ஜெமினியின் வளர்ச்சிக்கு தலைமை தாங்கினர்.</div></div></div></div>***ஜெமினி*** (Gemini) என்பது கூகிள் டீப் மைண்ட் உருவாக்கிய பன்முக பெரிய மொழி மாதிரிகளின் குடும்பமாகும், இது லாஎம்டிஏ மற்றும் பிஏஎல்எம் 2 இன் தொடர்ச்சியாகச் செயல்படுகிறது. *ஜெமினி அல்ட்ரா, ஜெமினி புரோ, ஜெமினிப் ஃப்ளாஷ், ஜெமினி நானோ* ஆகியவற்றைக் கொண்ட இது, ஓபின்ஏஐ ஜிபிடி-4 க்கு போட்டியாளராக நிலைநிறுத்தப்பட்டு, திசம்பர் 6,2023- இல் அறிவிக்கப்பட்டது. அதே பெயரில் சாட்பாட்டினை இயக்குகிறது.
# ஜெமினி (மொழி மாதிரி)

## வரலாறு

### வளர்ச்சி

<div></div>மே 10, 2023 அன்று கூகுள் ஐ/ஓ மேம்பாட்டாளர் மாநாட்டின் முக்கிய உரையின் போது துணை நிறுவனமான *கூகுள் டீப் மைண்டால்* உருவாக்கப்பட்ட ஜெமினி என்ற பெரிய மொழி மாதிரியை (LLM) கூகுள் அறிவித்தது. இது PalM 2 இன் வெற்றிகரமான தொடர்ச்சியாக வெளியிடப்பட்டது. கூகுளின் தலைமைச் செயல் அதிகாரியான சுந்தர் பிச்சை ஜெமினி இன்னும் அதன் ஆரம்ப வளர்ச்சி நிலையில் இருப்பதாகக் கூறினார்.  
}}
# குழல் உமிழ்நீர்ச் சுரப்பி

**குழல் உமிழ்நீர்ச் சுரப்பிகள்** (*Tubarial salivary gland*) என்று அழைக்கப்படும் குழல் சுரப்பிகள் மனிதர்களில் காணப்படும் ஓர் இணை உமிழ்நீர்ச் சுரப்பிகள் ஆகும். மனிதர்களில் நாசி குழிக்கும் தொண்டைக்கும் இடையில் இவை காணப்படும்.
# குழல் உமிழ்நீர்ச் சுரப்பி

## விளக்கம்

குழல் உமிழ்நீர்ச் சுரப்பிகள் நாசிப்பகுதித் துருத்தம் மேலுள்ள உள்ள மூக்குத் தொண்டைக்குழாயின் பக்கவாட்டு சுவர்களில் காணப்படுகின்றன இதன் காரணமாக இச்சுரப்பிகள் குழல் சுரப்பிகள் என்று அழைக்கப்படுகின்றன. இந்த உமிழ்நீர்ச் சுரப்பு முன்னிற்குஞ்சுரப்பி படல புரதத்துடன் இணைகின்றன. இதன் அடிப்படையிலே இந்த சுரப்பிகள் கண்டுபிடிக்கப்பட்டன.
# குழல் உமிழ்நீர்ச் சுரப்பி

## வரலாறு

நெதர்லாந்து புற்றுநோய் நிறுவனத்தில் இடச்சு விஞ்ஞானிகள் குழு ஒன்று பாசிட்ரான் உமிழ்பு தளகதிர்படயியல்/வரியோட்டவழிக் கணித்த குறுக்குவெட்டு வரைவியினை பயன்படுத்தி 2020 செப்டம்பரில் இந்த சுரப்பிகளைக் கண்டுபிடித்தனர்.
# குழல் உமிழ்நீர்ச் சுரப்பி

## முக்கியத்துவம்

கதிரியக்கச் சிகிச்சையில் குழாய் சுரப்பிகள் முக்கியத்துவம் வாய்ந்தவையாக உள்ளன. சுரப்பிகளின் கதிர்வீச்சைத் தவிர்ப்பது, வாய் வறட்சி போன்ற கதிர்வீச்சு சிகிச்சையின் பல பக்க விளைவுகளைத் தடுக்கும் என்று நம்பப்படுகிறது.
# குழல் உமிழ்நீர்ச் சுரப்பி

## சர்ச்சை

இந்த உறுப்பு சமீபத்தில் தான் கண்டுபிடிக்கப்பட்டது என்ற கூற்று உடற்கூறியல் நிபுணர்களால் சர்ச்சைக்குள்ளாகியுள்ளது.
# மாற்றுத்திறனாளிகளுக்கான அரசு நலத்திட்டங்கள்

**மாற்றுத்திறனாளிகளுக்கான அரசு நலத்திட்டங்கள்**, இந்திய அரசின் 2016 மாற்றுத் திறனாளிகள் உரிமை சட்டத்தின் கீழ் உடலில் 40 சதவீதத்திற்கு மேல் பாதிக்கப்பட்ட மாற்றுத் திறனாளிகளுக்கு இந்திய அரசு மற்றும் தமிழ்நாடு அரசு பல்வேறு நலத்திட்டங்கள் அறிவித்துள்ளது. 40%க்கு மேல் பாதிக்கப்பட்ட மாற்றுத்திறனாளிகளுக்கு வழங்கப்படும் மாதாந்திர பராமரிப்பு உதவித் தொகை ரூபாய் 1,500 வழங்கப்படுகிறது. இந்நலத்திட்ட உதவி பெறுவதற்கு முதலில் மருத்துவச் சான்றிதழ் மற்றும் மாற்றுத்திறனாளிகளுக்கான தேசிய அடையாள அட்டையைப் பெற வேண்டும். (UNIQUE IDENTITY CARD FOR PERSONS WITH DISABILITIES) பெறுவதற்கு பாஸ்போர்ட் சைஸ் புகைப்படம், ஆதார் அட்டை, குடும்ப அட்டை நகல், சிறப்பு மருத்துவரிடம் பெற்ற மருத்துவ சான்று, ஜாதி சான்றுடன் http://www.swavlambancard.gov.in என்ற இணையதளத்திலிருந்து பெற வேண்டும்.
# மாற்றுத்திறனாளிகளுக்கான அரசு நலத்திட்டங்கள்

## சட்டம்

2016 மாற்றுத்திறனாளிகள் உரிமைச் சட்டத்தின் கீழ் மாற்றுத்திறனாளிகளுக்கான தனித்துவ அடையாள அட்டைகள் 19 ஏப்ரல் 2017 முதல் வழங்கப்படுகிறது.இந்த சட்டத்தின் மூலம் மாற்றுத்திறனாளிகளின் உரிமைகளைப் பாதுகாப்பு மற்றும் கண்ணியத்தை மேம்படுத்துகிறது. மேலும் கல்வி, சமூகம், சட்டம், பொருளாதாரம், கலாச்சாரம், அரசியல் போன்ற பல்வேறு வகைகளில் மாற்றுத்திறனாளிகளின் உரிமைகளைப் பாதுகாக்கிறது.
# மாற்றுத்திறனாளிகளுக்கான அரசு நலத்திட்டங்கள்

## நிதி ஒதுக்கீடு

2023-24ஆம் ஆண்டிற்கான வரவு-செலவு திட்டத்தில் இந்திய அரசு ரூபாய் 56,415 கோடியை மாநிலங்களுக்கு ஒதுக்கீடு செய்துள்ளது. அதில் தமிழ்நாடு அரசுக்கு ரூபாய் 4079 கோடி ஒதுக்கப்பட்டுள்ளது.
# மாற்றுத்திறனாளிகளுக்கான அரசு நலத்திட்டங்கள்

## தகுதி உடையவர்கள்

உடலில் 40% குறைபாடு உடைய மாற்றுத்திறனாளிகள் இத்திட்டத்தின் கீழ் தகுதியானவர்கள்.
1. கண்பார்வை பார்வையின்மை
1. கண்பார்வை குறைபாடு
1. தொழுநோயால் பாதிக்கப்பட்டவர்
1. காது கேளாமை & வாய் பேசாதவர்
1. செவித்திறன்குறைபாடு
1. கை கால் இயக்க குறைபாடு
1. குள்ளத் தன்மை
1. அறிவுசார் குறைபாடு (மனவளர்ச்சி குன்றியவர்)
1. மனநோய் கொண்டவர்கள்
1. புறஉலக சிந்தனையற்றவர்
1. மூளை முடக்கு வாத பாதிப்பு
1. தசை சிதைவு நோய்
1. நாள்பட்ட நரம்பியல் பாதிப்பு
1. குறிப்பிட்ட கற்றலில் குறைபாடு
1. திசு பண்முகக் கடினமாதல்
1. பேச்சு மற்றும் மொழித் திறன் குறைபாடு
1. இரத்த அழிவு சோகை
1. இரத்த உறையாமை அல்லது இரத்த ஒழுகு குறைபாடு
1. அதிக இரத்த சோகை
1. அமில வீச்சினால் பாதிக்கப்பட்டோர்
1. நடுக்கு வாதம் & பல்வகை குறைபாடுகள்
# மாற்றுத்திறனாளிகளுக்கான அரசு நலத்திட்டங்கள்

## தேவைப்படும் ஆவணங்கள்

1. குடும்ப அட்டை
1. ஆதார் அட்டை
1. பாஸ்போர்ட் அளவு புகைப்படங்கள் 3
# மாற்றுத்திறனாளிகளுக்கான அரசு நலத்திட்டங்கள்

## தேவைப்படும் மருத்துவச் சான்றுகள்

கை, கால் குறைபாடு உடையவர்கள் அரசு எலும்பு முறிவு மருத்துவரின் உடல் தகுதிச் சான்றிதழ்
1. . கண்பார்வையற்றவர் – அரசு கண் மருத்துவர் சான்றிதழ்
1. காது கேளாதவர் அல்லது வாய் பேசாதவர் –அரசு காது மூக்கு தொண்டை மருத்துவரின் சான்றிதழ்
1. .மனவளர்ச்சி குன்றியவர் – 12 வயதிற்குட்பட்ட குழந்தைகள் எனில் குழந்தைகள் நல மருத்துவரிடம் சான்றிதழ் & 12 வயதுக்கு மேற்பட்ட மனவளர்ச்சி குன்றியோர்கள் எனில் மனநல மருத்துவரிடம் சான்றிதழ்
1. மனநலம் பாதிக்கப்பட்டவர் – அரசு மனநல மருத்துவரிடம் சான்று.
1. பல்வகை மாற்றுத் திறனாளிகள் - 3 நபர்கள் கொண்ட மருத்துவ குழுவிடம் சான்று.
# மாற்றுத்திறனாளிகளுக்கான அரசு நலத்திட்டங்கள்

## இதனையும் காண்க

- மாற்றுத்திறனாளிகளுக்கான தேசிய அடையாள அட்டை
- 2016 மாற்றுத்திறனாளிகள் உரிமைச் சட்டம்
# ரஞ்சித்

**ரஞ்சித்** எனக் குறிப்பிடப்படுபவர் இவராக இருக்கலாம் தேடுக:  
- இரஞ்சித் (இயக்குநர்) மலையாள சினிமாவில் பிரபலமான இந்திய திரைக்கதை எழுத்தாளர் மற்றும் திரைப்பட இயக்குநர்.
- பா. ரஞ்சித் (இயக்குநர்) தமிழ் திரைப்பட இயக்குநர்.
- ரஞ்சித் குமார் தாஸ் அசாமைச் சேர்ந்த ஒரு அரசியல்வாதி.
- ரஞ்சித் சியம்பலாபிட்டிய இலங்கை அரசியல்வாதி.
- ரஞ்சித் தேபர்பர்மா திரிபுரா புலிப்படையின் தற்போதைய தலைவர்.
- ரஞ்சித் (நடிகர்) (தமிழ், தெலுங்கு மற்றும் மலையாள மொழி படங்களில் தோன்றும் நடிகர்)
- ரஞ்சித் (பாடகர்) கேரளாவைச் சேர்ந்த இந்திய பின்னணிப் பாடகர்.
- ரஞ்சித்சிங் திசாலே மகாராட்டிரா மாநில பள்ளிக்கூட ஆசிரியர். உலக ஆசிரியர் பரிசு வென்ற ஐந்தாவது நபர்.
# மோல் சுரப்பி

**மோல் சுரப்பி** (*Moll's gland*) என்பது **குற்றிலை சுரப்பி** என்றும் அழைக்கப்படுகிறது. இது கண் இமையின் விளிம்பில் காணப்படும் ஒரு மாற்றியமைக்கப்பட்ட வறுவியர்ப்பு சுரப்பி ஆகும். இவை கண் இமைகளின் அடிப்பகுதிக்கு அடுத்ததாகவும், கண் இமையின் விளிம்பிற்குள் மைபோமியன் சுரப்பிகளுக்கு முன்பாகவும் உள்ளன. இந்தச் சுரப்பிகள் ஒப்பீட்டளவில் பெரியவை. குழாய் வடிவத்தில் காணப்படும் இச்சுரப்பிகள் இடச்சுக் கண் மருத்துவரான ஜேக்கப் அண்டன் மோல் (1832-1914) என்பவரின் நினைவாகப் பெயரிடப்பட்டு அழைக்கப்படுகின்றன.  
மோல் சுரப்பிகள் கண் இமைகளில் உள்ள முடிகளின் அடியில் தனது சுரப்பினை வெளியிடுகின்றன. மோல் மற்றும் சீசு சுரப்பிகள் சருமத்தில் மெழுகினைச் சுரக்கின்றன. இது கண் இமைகளை மென்மையாக வைத்திருக்கிற உதவுகிறது.  
மோல் சுரப்பிகள் தொற்றினால் பாதிக்கப்படுகின்றன. சருமம் மற்றும் உயிரணு துகள்களால் இதன் குழாய் அடைக்கப்படுகிறது. சுரப்பியின் குழாயின் அடைப்பு வீக்கத்தை ஏற்படுத்துகிறது. இவ்வீக்கம் கண்ணிமைச் சீழ்க்கட்டி எனப்படுகிறது.
# ஜீசு சுரப்பி

**ஜீசு சுரப்பி** (*Gland of Zeis*) என்பது கண் இமையின் விளிம்பில் அமைந்துள்ள ஒற்றை கதுப்புடன் கூடிய சரும மெழுகுச் சுரப்பிகள் ஆகும். ஜீசு சுரப்பிகள் கண் இமைக்குச் சேவை செய்கின்றன. இந்தச் சுரப்பிகள் ஒருவகையான எண்ணெய் பொருளை உற்பத்தி செய்கின்றன. இது மயிர்க்கால்களின் நடுப் பகுதிக்குள் மெழுகு கதுப்பின் வெளியேற்ற நுண்குழல் வழியாக வெளியிடப்படுகிறது. இச்சுரப்பிகள் அமைந்துள்ள கண் இமைப் பகுதியில், கண் இமைகளின் அடிப்பகுதிக்கு அருகில் "மோல் சுரப்பிகள்" என்று அழைக்கப்படும் அப்போகிரைன் சுரப்பிகள் உள்ளன.  
கண் இமைகளைச் சுத்தமாக வைத்திருக்காவிட்டால், குழிப்பையழற்சி போன்ற நிலைமைகள் ஏற்படலாம். மேலும் சரும சுரப்பி பாதிக்கப்பட்டால், புண் மற்றும் சீழ்க்கட்டிகளுக்கு வழிவகுக்கும். ஜீசு சுரப்பிகள் செருமன் கண் மருத்துவ நிபுணர் எட்வர்ட் ஜீசு (′1807-1868) என்பவரின் பெயரால் அழைக்கப்படுகின்றன.
# அமார்தி

**அமார்தி** (*Amardi*)(மற்றும் சில சமயங்களில் **மார்டி** ) என்று பரவலாகக் குறிப்பிடப்படும் **அமார்தியன்கள்**, வடக்கே காசுப்பியன் கடலின் எல்லையில் மலைப் பகுதியில் வாழும் ஒரு பண்டைய ஈரானிய இரும்புக் காலத்தைச் சேர்ந்த மார்லிக் என்ற இடத்தில் அமைந்துள்ள அரச கல்லறையின் தளம் அமார்ட் மக்களின் பெயரால் அறியப்படுகிறது. இவர்கள் தாகர் மற்றும் சகர் போன்ற பழங்குடியினருடன் தொடர்புடையவர்கள் அல்லது அதே பழங்குடியினர் என்றும் கூறப்படுகிறது. அதாவது சிதியர்களாக இருக்கலாம். தென்மேற்கு ஈரானில் உள்ள ஒரு வரலாற்றுப் பகுதியான பெர்சிஸில் உள்ள பத்து முதல் பதினைந்து பாரசீக பழங்குடியினரில் ஒருவராக இதே பெயரைக் கொண்ட ஒரு பழங்குடியினரை எரோடோட்டசு குறிப்பிடுகிறார்.  
இவர்கள் நவீன தென்மேற்கு ஈரானில் உள்ள சூசிஸ் மற்றும் பெர்சிஸ் இடையே உள்ள பள்ளத்தாக்குகளில் வாழ்ந்தனர். தெற்கு மார்டி மக்கள் தென்மேற்கில் சூசியர்கள், உக்சி மற்றும் எலிமேனியர்களுடன் சேர்ந்து கொள்ளையடிக்கும் நான்கு மலைவாழ் மக்களில் ஒருவர் என்று பேரரசர் அலெக்சாந்தரின் இராணுவத்தில் இருந்த கிரேக்க அதிகாரிகளில் ஒருவரான நவார்ச் விவரிக்கிறார். இந்த நான்கு நாடோடி குழுக்களில், இவர்கள் மட்டுமே மொழியியல் ரீதியாக ஈரானியப் பழங்குடியினர்.
# அமார்தி

## வரலாற்றுக் குறிப்புகள்

கிரேக்க வரலாற்று ஆய்வாளர் இசுட்ராபோ *மார்டி* என்ற பெயரை பல முறை குறிப்பிடுகிறார். காஸ்பியன் கடலின் தெற்கே வடக்கு ஈரானில் இப்போது கீலான் மற்றும் மாசாந்தரான் மாகாணங்களில் இவர்களின் இருப்பிடத்தை தனது வரைபடத்தில் அவர் குறிப்பிடுகிறார்.
# தேவனூரு மகாதேவா

**தேவனூரு மகாதேவா** என்பவர் கன்னட எழுத்தாளராவார். இந்திய அரசு அவருக்கு நான்காவது மிக உயர்ந்த விருதான பத்மஸ்ரீ விருதும் 2024 ஆம் ஆண்டிற்கான வைக்கம் விருதும் பெற்றவராவார்.
# தேவனூரு மகாதேவா

## தனிப்பட்ட வாழ்க்கை

மகாதேவா 1948 ஆம் ஆண்டில் இந்தியாவின் கர்நாடக மாநிலத்தின் மைசூர் மாவட்டத்தில் உள்ள நஞ்சனகுடு தாலுகாவில் உள்ள தேவனூரு கிராமத்தில் பிறந்தார்.
# தேவனூரு மகாதேவா

## இலக்கியப் பணி

இலக்கிய வட்டாரங்களில் கிளர்ச்சியாளராக அறியப்பட்ட மகாதேவா, 2010 ஆம் ஆண்டில் நிருபதுங்கா விருதை (ரூ 5,01,000) மறுத்தார். மாநிலத்தின் அதிகாரப்பூர்வ மொழியாக இருந்தபோதிலும், பள்ளிகள் மற்றும் கல்லூரிகளில் கற்பிப்பதற்கான முதன்மை மொழியாக கன்னடம் இன்னும் மாற்றப்படவில்லை என்ற அவரது அதிருப்தியின் காரணமாக இவர் இந்த விருதை நிராகரித்தார்.  
மகாதேவா தனது *குசுமா பாலே* நாவலுக்காக மத்திய சாகித்ய அகாடமி விருது பெற்றவர் ஆவார். 1990 களில், எழுத்தாளரின் ஒதுக்கீட்டின் கீழ் தன்னை மாநிலங்களவை (இந்திய நாடாளுமன்றத்தின் மேலவை) பரிந்துரைப்பதற்கான அரசாங்கத்தின் வாய்ப்பை அவர் நிராகரித்தார்.
# தேவனூரு மகாதேவா

## இலக்கிய பங்களிப்புகள்

- தயானூரு
- ஓதலாலா
- *குசுமா பாலே*
- ஏடேஜ் பித்தா அக்ஷரா
- தேவனூரு மகாதேவ அவர கிருத்திகலு
- ஆர்.எஸ்.எஸ். ஆள மத்து அகல (தமிழில் ஆர்.எஸ்.எஸ்: ஆழமும் ஆபத்தும் என்று மொழிபெயர்க்கப்பட்டுள்ளது)
# தேவனூரு மகாதேவா

## விருதுகளும் அங்கீகாரங்களும்

இவரின் விருதுகள் மற்றும் பாராட்டுகள் பின்வருமாறு:
- கர்நாடக சாகித்ய அகாடமி விருது
- *குஸுமாபாலே* நாவலுக்காக கேந்திர சாகித்ய அகாடமி விருது.
- 2011 இல் பத்மஸ்ரீ
- *யாரா ஜப்திகு சிகடா நவிலுகலு* டாக்டர் பி. சந்திரிகா தொகுத்த தேவனூரு மகாதேவாவின் படைப்புகள் மற்றும் தொலைநோக்கு பற்றிய கட்டுரைகளின் தொகுப்பு.
- தமிழ்நாடு அரசின் சமூக நீதிக்கான வைக்கம் விருது 2024.
# மாற்றுத்திறனாளிகளுக்கான தேசிய அடையாள அட்டை

இந்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் *மாற்றுத்திறனாளிகளுக்கு அதிகாரமளித்தல் துறை*மூலம் இந்தியா முழுவதும் உள்ள மாற்றுத்திறனாளிகளுக்கு சான்றிதழ்கள் மற்றும் **மாற்றுத்தினாளிகளுக்கு தனிப்பட்ட அடையாள அட்டைகள்** அந்தந்த மாநில அரசுகள்/ஒன்றியப் பிரதேசங்களால் அறிவிக்கப்பட்ட தகுதிவாய்ந்த மருத்துவமனை மருத்துவர்கள் மூலம் வழங்கப்படுகிறது. தமிழ்நாட்டில் குறிப்பிட்ட அரசு மருத்துவமனைகளில் மாற்றுத்திறனாளிகளுக்கான *மருத்துவச் சான்றிதழ்* வழங்கப்படுகிறது மாற்றுத்திறனாளிகளுக்கான அரசு நலத்திட்டங்களை வழங்குவதே தனித்துவமான அடையாள அட்டையின் நோக்கமாகும்.
# மாற்றுத்திறனாளிகளுக்கான தேசிய அடையாள அட்டை

## சட்டம்

மாற்றுத்திறனாளிகளுக்கான அரசு நலத்திட்டங்களை வழங்க 2016 மாற்றுத்திறனாளிகள் உரிமைச் சட்டத்தின் கீழ் **மாற்றுத்திறனாளிகளுக்கான தனித்துவ அடையாள அட்டை** 19 ஏப்ரல் 2017 முதல் வழங்கப்படுகிறது.இந்த சட்டத்தின் மூலம் மாற்றுத்திறனாளிகளின் உரிமைகளைப் பாதுகாப்பு மற்றும் கண்ணியத்தை மேம்படுத்துகிறது. மேலும் கல்வி, சமூகம், சட்டம், பொருளாதாரம், கலாச்சாரம், அரசியல் போன்ற பல்வேறு வகைகளில் மாற்றுத்திறனாளிகளின் உரிமைகளைப் பாதுகாக்கிறது.
# மாற்றுத்திறனாளிகளுக்கான தேசிய அடையாள அட்டை

## மாற்றுத்திறனாளிகளுக்கான அடையாள அட்டையின் பயன்கள்

இந்த அடையாள மூலம் மாற்றுத்திறனாளிகளுக்கு அதிகாரமளித்தல் மூலம் கல்வி, வேலைவாய்ப்பு, சமூகப் பாதுகாப்பு, அணுகல் மற்றும் மறுவாழ்வுக்கான நிதி உதவிகள், திறன்-வளர்ப்பு திட்டங்கள் மற்றும் உபகரணங்கள் பெற மாநில அரசுகள்/ஒன்றியப் பகுதிகளின் அரசுகள் மூலம் வழங்கப்படுகிறது..
# மாற்றுத்திறனாளிகளுக்கான தேசிய அடையாள அட்டை

## இதனையும் காண்க

- மாற்றுத்திறனாளிகளுக்கான அரசு நலத்திட்டங்கள்
- 2016 மாற்றுத்திறனாளிகள் உரிமைச் சட்டம்
# மிட் வெளி சிட்டி

**மிட் வெளி சிட்டி** (மலாய்; ஆங்கிலம்: *Mid Valley City*; சீனம்: 谷中城) என்பது மலேசியா, கோலாலம்பூர் கூட்டரசுப் பிரதேசத்தில் உள்ள கலப்பு-பயன்பாட்டு வணிக வளாகம் ஆகும். இந்த மேம்பாட்டுப் பகுதி, கோலாலம்பூர் மாநகரத்தின் தென்மேற்கு முனையில் அமைந்துள்ளது.  
மிட்வெளி சிட்டி திட்டத்தில் பல்லடுக்கு மாடி குடியிருப்புகள்; மிட் வெளி மெகாமால் வணிகப் பூங்கா *(Mid Valley Megamall);* கார்டன்ஸ் வணிகப் பூங்கா *(The Gardens Shopping Mall);* சிட்டிடெல் மிட் வேலி *(Cititel Mid Valley);* பவுல்வர்ட் தங்கும் விடுதி *(Boulevard Hotel)* போன்ற உயர்ரகத் தங்கும் விடுதிகளைக் கொண்டுள்ளது.
# மிட் வெளி சிட்டி

## பொது

மிட் வேலி சிட்டிக்கு 22 செப்டம்பர் 2008 முதல் மலேசிய பல்லூடகப் பெருவழியின் பல்லூடகப் பெருவழித் தகுதி *(MSC Malaysia Cyber Center status)* வழங்கப்பட்டது. இங்கு அதிவேக அகண்ட அலைவரிசை இணையத் தொடர்புகள் அறிமுகம் செய்யப்பட்டதால் அந்தத் தகுதி வழங்கப்பட்டது.  
1980-களின் பிற்பகுதியில் மிட் வேலி சிட்டிக்கான கட்டுமானம் திட்டமிடப்பட்டபோது, அந்த இடத்திற்கு பண்டார் சையத் புத்ரா *(Bandar Syed Putra)* என்று பெயரிடப்பட்டது. மிட் வேலி சிட்டியின் தெற்குப் பகுதி வழியாகச் செல்லும் சையத் புத்ரா சாலையின் பெயரில் மிட் வேலி சிட்டிக்குப் பெயரிடப்பட்டது. இந்த இடத்தில் முன்பு ஒரு கால்நடை வெட்டுக்கூடம் இருந்தது.
# மிட் வெளி சிட்டி

## போக்குவரத்து

பத்துமலை–புலாவ் செபாங் வழித்தடத்தின் மிட் வெளி கொமுட்டர் நிலையம் வழியாக தொடருந்துப் போக்குவரத்து நேரடியாக வழங்கப்படுகிறது. இந்த நிலையம் மிட் வேலி சிட்டியின் கிழக்கு நுழைவாயிலுடன் நேரடியாக இணைகிறது.  
இந்த மிட் வேலி சிட்டி, கிளானா ஜெயா வழித்தடம் மற்றும் தஞ்சோங் மாலிம்–கிள்ளான் துறைமுக வழித்தடம் ஆகிய இரு வழித்தடங்களில் அமைந்துள்ள ****; அப்துல்லா உக்கும் நிலையம் வழியாகவும் சேவை செய்யப்படுகிறது.
# இமைமயிர் உட்சுருளல்

**இமைமயிர் உட்சுருளல்** (*Trichiasis*) என்பது கருவிழியைத் தொடும், கண் இமைகளை நோக்கி வளரும், அசாதாரண நிலையில் உள்ள கண் முடிகளைக் குறிப்பதாகும். இது தொற்று, வீக்கம், தன்னுடல் தாக்க நோய், பிறவிக் குறைபாடுகள், கண் இமை அழற்சி, தீக்காயங்கள் அல்லது கண் இமைள் காயம் போன்ற காரணங்களால் ஏற்படலாம்.  
இதற்கான சிகிச்சையாக, பாதிக்கப்பட்ட கண் இமைகளை மின்னாற்றல், சிறப்பு சீரொளி அல்லது அறுவை சிகிச்சை மூலம் அகற்றுவது அல்லது அழிப்பது அடங்கும். பல சந்தர்ப்பங்களில், பாதிக்கப்பட்ட கண் இமைகளை முள் இடுக்கி மூலம் அகற்றிச் சரிசெய்யலாம். இருப்பினும் கண் இமைகள் மீண்டும் வளரும் போது சில வாரங்களில் இந்தப் பிரச்சினை மீண்டும் தொடர்கிறது. கடுமையான முடிகள் கருவிழிப்படலத்தில் வடுக்களை ஏற்படுத்தலாம். இதற்கான சிகிச்சையளிக்கப்படாவிட்டால் பார்வை இழப்புக்கு வழிவகுக்கும். இலேசான நிகழ்வுகளுக்குச் சிகிச்சை தேவையில்லை.  
டிராக்கோமா நோய்த்தொற்றின் தொடர்ச்சியான நிகழ்வுகள் இமைமயிர் உட்சுருளல் ஏற்படுத்தலாம் .  
சாதாரணக் கண் இமைகளின் பின்புறத் தவறான திசை பெரும்பாலும் கீழ் மூடியையும் பாதிக்கிறது.
# இமைமயிர் உட்சுருளல்

## நாய்

நாய்களில் உள்ள இமைமயிர் உட்சுருளல் என்பது கண் இமைகளில் முடியானது தவறான திசையில் வளர்ந்து, கண்ணில் தேய்த்து, எரிச்சலை ஏற்படுத்துவதைக் குறிக்கின்றது. இது பொதுவாகப் பக்கவாட்டு மேல் கண் இமையில் நிகழ்கிறது. இமைமயிர் உட்சுருளல் என்பது கண்ணின் மீது நாசி மடிப்பு தேய்ப்பதால் முடி வருவதையும் குறிக்கிறது. இந்த வகை இமைமயிர் உட்சுருளல் மீது பெட்ரோலியம் ஜெல்லியினை தேய்ப்பதன் மூலம் தட்டையாக்கப்படுகிறது. ஆனால் நிரந்தரத் தீர்விற்குச் சில நேரங்களில் அறுவை சிகிச்சை தேவைப்படுகிறது.
# இமைமயிர் உட்சுருளல்

## சிக்கல்கள்

- கீழ் பஞ்சேட் எபிடெலியோபதி
- கண்விழிப்படல புண்கள்
- மரைபடலம்
# நீலம் பண்பாட்டு மையம்

**நீலம் பண்பாட்டு மையம்** என்பது தமிழ் நாட்டைச் சேர்ந்த ஒரு சமூக செயற்பாட்டு அமைப்பாகும். அம்பேத்கரிய கொள்கைகள் மையமாகக் கொண்டு 2017 ஆம் ஆண்டு இதை இயக்குநர் பா. ரஞ்சித் தொடங்கினார். இதழ் வெளியீடு, நூல் வெளியீடு, இசை நிகழ்ச்சிகள், ஆவணப்பட வெளியீடு, தலித் மாணவர்களுக்கு நிதிநல்கை போன்ற செயல்பாடுகளையும் அரசியல் கவனயீர்ப்புகளையும் செய்து வருகிறது.
# நீலம் பண்பாட்டு மையம்

## செயல்பாடுகள்

- ஒடுக்கப்பட்ட சமூகங்களைச் சேர்ந்த கலைஞர்களை ஊக்குவிக்க வானம் கலைத் திருவிழா என்ற நிகழ்வை 2018 ஆம் ஆண்டு முதல் ஆண்டு தோறும் நடத்துகிறது.
- கலை இலக்கிய அரசியல் மாத இதழ் *நீலம்*, நீலம் பதிப்பகம், வேர்ச்சொல் நிதிநல்கை போன்று பதிப்புத்துறையில் தலித்திய பார்வையில் இயங்கி வருகிறது.
- மார்கழி மாதத்தில் மார்கழி மக்களிசை என்ற கலை நிகழ்ச்சிகளை ஆண்டுதோறு நடத்தி வருகிறது.
- தி கேஸ்ட்லெஸ் கலெக்டிவ் என்ற பெயரில் இசைக்குழுவை ஒருங்கிணைக்கிறது.
# டான்சு அறிகுறி

**டான்சு அறிகுறி** (*Dance's sign*) என்பது பிரான்சு நோயியல் நிபுணர் ஜீன் பாப்டிசுட் இப்போலைட் டான்சு என்பவரால் முதன்முதலில் விவரிக்கப்பட்ட ஒரு மருத்துவ அடையாளமாகும். இதில் வலது இலியகக் குழிவு உள்ளிழுத்தலை வலது புற வயிற்றுப் பகுதியின் அடிப்பகுதியில் மேற்கொள்ளப்படுகிறது. இதன் மூலம் குடலேற்றத்தினைக் காணலாம்.
# நின்னு விளையாடு

**நின்னு விளையாடு** (*Ninnu Vilayadu*) என்பது 2024 இல் வெளிவந்த இந்தியத் தமிழ் நாடகத் திரைப்படமாகும். சி. சௌந்தரராஜன் இயக்கிய இத்திரைப்படத்தில் தினேஷ் குமார், நந்தனா ஆனந்த், தீபா சங்கர் ஆகியோர் நடித்திருந்தனர். இத்திரைப்படம் 2024 மே 3 அன்று வெளியிடப்பட்டு எதிர்மறையான விமர்சனங்களைப் பெற்றது.
# நின்னு விளையாடு

## பாடல்கள்

இத்திரைப்படத்திற்கு சத்ய தேவ் உதயசங்கர் இசையமைத்திருந்தார்.
# விலாக்

**விலாக்** (vlog) **நிகழ்பட** **வலைப்பதிவு** அல்லது **நிகழ்படப்** **பதிவு** என்றும் அழைக்கப்படுகிறது. இது வலைப்பதிவின் ஒரு வடிவமாகும், இதற்கான முதன்மை ஊடகம் நிகழ்படம் ஆகும். இதன் உள்ளீடுகள் பெரும்பாலும் உட்பொதிக்கப்பட்ட நிகழ்படத்தினை (அல்லது நிகழ்பட இணைப்பு) துணை உரை, படங்கள் மற்றும் பிற மீதரவுடன் இணைக்கின்றன. உள்ளீடுகளை ஒரே முறை எடுத்துப் பதிவு செய்யலாம் அல்லது பல பகுதிகளாக வெட்டலாம். மிகவும் பொதுவான **வீடியோ நாட்குறிப்பு** போலல்லாமல், விலோகுகள் பெரும்பாலும் பதிவு செய்பவர்கள் சுயமாக சித்தரிக்கும் வகையில் பதிவு செய்யப்படுகின்றன.  
சமீபத்திய ஆண்டுகளில், "விலாக்கிங்" சமூக ஊடகங்களில் ஒரு பெரிய சமூகத்தை உருவாக்கி, எண்மப் பொழுதுபோக்கின் மிகவும் பிரபலமான வடிவங்களில் ஒன்றாக மாறியுள்ளது. எழுதப்படும் வலைப்பதிவுகளுக்கு மாறாக, பொழுதுபோக்குடன், விலோகுகள் படங்கள் மூலம் ஆழமான புரிதலை வழங்க முடியும் என்று பரவலாக நம்பப்படுகிறது.
# விலாக்

## வரலாறு

1980களில், நியூயார்க் கலைஞரான நெல்சன் சல்லிவன், நியூயார்க் நகரம் மற்றும் தென் கரோலினாவைச் சுற்றிப் பயணம் செய்த அனுபவங்களை ஒரு தனித்துவமான விலோக் போன்ற பாணியில் நிகழ்படங்களைப் பதிவுசெய்து ஆவணப்படுத்தினார்.  
சனவரி 2, 2000-இல், ஆடம் கான்ட்ராஸ் வணிக நோக்கத்திற்காக லாஸ் ஏஞ்சல்சுக்குச் சென்றதை தனது நண்பர்களுக்குத் தெரிவிக்கும் நோக்கில் ஒரு நிகழ்படத்தினை வலைப்பதிவில் வெளியிட்டார். அதுவே வலைப்பதிவு வரலாற்றில் அதிக நேரம் ஓடக்கூடிய விலாக் ஆனது. அந்த ஆண்டின் நவம்பரில், அட்ரியன் மைல்ஸ் ஒரு புகைப்படத்தின் உரையை மாற்றும் நிகழ்படத்தினை வெளியிட்டார், அவரது நிகழ்பட வலைப்பதிவைக் குறிக்க *வோக்* என்ற வார்த்தையை உருவாக்கினார். திரைப்படத் தயாரிப்பாளரும் இசைக்கலைஞருமான லூக் பௌமன் 2002 ஆம் ஆண்டில் இப்போது செயல்படாத Tropisms.org தளத்தை அவரது கல்லூரிக்குப் பிந்தைய பயணங்களின் வீடியோ நாட்குறிப்பாகத் தொடங்கினார், இது விலாக் அல்லது வீடியோலாக் என்று அழைக்கப்படும் முதல் தளங்களில் ஒன்றாகும். 2004 ஆம் ஆண்டில், ஸ்டீவ் கார்பீல்ட் தனது சொந்த நிகழ்பட வலைப்பதிவைத் தொடங்கினார் மற்றும் அந்த ஆண்டை "நிகழ்பட வலைப்பதிவின் ஆண்டு" என்று அறிவித்தார்.